Neljapäeval kohtusid Tallinna alkoholivabas noortekohvikus (Pärnu mnt 9) Politsei ja Tallinna linna esindajad ning noored, et vahetada mõtteid teemal "Kas ja kuidas saavad noored alkoholi kätte?". Seisukohti oli palju ning igaühel leidus õpetlikke lugusid alkoholiga kaasnevatest kahjulikest mõjudest. Muu hulgas leidsid noored, et alkoholitootjate mõju tänases Eesti ühiskonnas on väga suur.